Cuneiform Tablet Kt 88/k 600 (AKT 7a 41)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na a-šur-SIPA qí-bi₄-ma um-ma a-bu-um-DINGIR-ma 15 ma-na KÙ.BABBAR a-na-ku ù ša-lim-a-šur ḫa-bu-lá-ni ŠÀ.BA ša 5 ma-na KÙ.BABBAR lu-qú-ut-kà a-na i-dí-a-šur ni-dí-in 5 ma-na.TA 3 né-nu ni-ša-qal lá li-bi₄ i-li-ma KÙ.BABBAR 10 ma-na tám-kà-ru-um i-ta-áṣ-a-ni ù lu-qú-tám ša ma-ri-it-ḫi-im ša a-ṣé-er i-dí-a-šur ú-ta-e-ru KÙ.BABBAR 10 ma-na i-bi₄-sà-e tù-ta-me-ri ki-ma KÙ.BABBAR ku-lu šu-ma a-na ḫu-bu-li-a i-tù-ru-ni a-na-ku lá i-de₈-e KÙ.BABBAR 7 ma-na bu-lá-tù-a im-qú-tám-ma ú-šé-bi₄-lá-kum a-bi₄ a-ta be-lí a-ta KÙ.BABBAR le-qé-ma pá-ar-ki-a qá-li-il₅ ša-lim-a-šur i-na a-lá-ki-im ni-lá-kam-ma šé-pì-kà ni-ṣa-ba-at-ma nu-ṭá-áb-kà mì-šu ša lu-mu-un li-bi₄-im ta-áš-pu-ra-ni um-ma a-ta-ma be-tí-kà a-na ší-mì-im a-da-an a-bi₄ a-ta pu-ru-i lá ta-ša-kà-an-ma lá tù-ri-qá-ni a-na-ku áš-ta-bu-ú ma da-nu-tám ta-áš-pu-ra-am um-ma a-ta-ma a-ma-kam i-ṣé-ri-a É da-na-tí